tomron87/hebrew-wikipedia-sentences-corpus huggingface dataset:
סטייסי סטנלי "היקס" בת הארבעים ושלוש נראתה לאחרונה בחיים בתחנת דלק זמן מה לפני שנתקלה בגרייט, אשר הציע לעזור לה לתקן תקר באחד מצמיגי רכבה.
השניים המשיכו לכיוון הבית הנטוש בו התגורר באותה העת, שם אנס אותה תוך כדי שצילם את הנעשה, וחנק אותה למוות.
לאחר מכן שדד ממנה כארבעים ושלושה דולרים ונראה נוהג ברכבה, בטרם השליך את גופתה במרתף הבית, שם נמצאה יחד עם זו של אליזבת גריפית', במהלך יום מעצרו.
הקורבן האחרון שייתכן כי גרייט תכנן לרצוח הייתה אישה בת שלושים ושמונה שזהותה מעולם לא נחשפה וידועה רק תחת השם הבדוי ג'יין דואו או פלונית.
היא וגרייט הכירו זה את זו מספר שבועות קודם לכן דרך סניף צבא הישע של מחוז אשלנד, ונהגו לאכול את ארוחת הצהריים שלהם יחדיו, לצאת לטיולים ארוכים, לשחק טניס, ולשוחח אודות הדת.
דואו תיארה את מערכת היחסים ביניהם כחברותית לחלוטין, עד כדי כך שאפילו לא החליפו מספרי טלפון, אולם גרייט טען כי מה שהתקיים ביניהם היה מעבר לכך, ואף הביע את כעסו בשל התשוקות שלדבריו בערו בה כלפיו, אליהן ניסתה להתנגד בשל אדיקותה והצורך הדתי בהימנעות מקיום יחסי מין לפני הנישואים.
בחלוף הזמן הצליח גרייט לשכנע את דואו להתלוות עמו לבית הנטוש בו התגורר באמתלה כי רצה להביא לה מספר פריטי לבוש שהיו ברשותו.
בזמן שישבו בחדרו קראה דואו בתנ"ך, כאשר התנהגותו החברותית של גרייט השתנתה לפתע והוא תלש את הספר מידיה תוך כדי שאמר לה .
תחילה ניסתה להתנגד לו, אך הוא החל להכות ולחנוק אותה.
בהמשך קשר את ידיה ורגליה במספר תנוחות שונות, ביניהן אחת אשר הייתה עשויה להוביל לחניקתה למוות אם הייתה מנסה להשתחרר.
דואו נותרה כלואה בבית הנטוש במשך שלושה ימים, בהם הכה אותה גרייט לסירוגין ואף אנס אותה מספר פעמים.
היא ספגה חבלות בראשה ובגופה, ובנוסף סבלה מדימום וגינלי.
מאוחר יותר טענה כי גרייט אנס אותה , וחוקרי מקרי האונס אף הבחינו כי גילח צורה של לב בשיער הערווה שלה.
ביומה השלישי בשבי הצליחה דואו להתקשר למשטרה לאחר שגרייט נרדם.
היא חולצה ללא פגע נוסף בידי הכוח שהגיב לשיחתה, וגרייט נעצר ונלקח לחקירה.
שתי הגופות של אליזבת גריפית' וסטייסי סטנלי היקס, אותן החביא במרתף הבית, לא נמצאו באופן מידי מאחר שכוחות המשטרה לא יכלו לערוך חיפוש ללא צו עם הגיעם למקום.
רק כעבור מספר שעות ולאחר שחשף גרייט את עובדת היותו רוצח סדרתי, סיפר לחוקריו אודות מקום הימצאותן של הגופות, אשר נמצאו במצב של ריקבון מתקדם, ואף שחזר את טכניקת החניקה בה השתמש על מנת לרצוח את קורבנותיו.
חבר מושבעים גדול הגיש נגד גרייט שני אישומי רצח בגין המקרים של סטייסי סטנלי "היקס" ואליזבת גריפית', ובהמשך אישומים נוספים בגין תקיפה, חטיפה ואונס, כך שבסך הכל עמד הלה בפני עשרים ושלושה אישומים של עבירות מדרגה ראשונה, שנייה ושלישית, בנוסף לאישומים מופחתים בשל עבירות פריצה והעלמת ראיות.
בית המשפט מינה עבור גרייט עורך דין מטעם הסנגוריה הציבורית בשם רולף ויטני, אשר כפר באשמה בפני כל הסעיפים על פי הוראותיו של גרייט, שבאופן סותר כבר הודה בכל חמשת הרציחות הן במהלך חקירתו והן מול התקשורת.
בהמשך שינו את עמדתם להגנת אי-שפיות.
התובע הראשי מטעם הפרקליטות היה כריסטופר ר.
טאנל, אשר מסר כי בהינתן הוא ידרוש עבור גרייט את עונש המוות.
תאריך תחילת המשפט נקבע ל-6 בנובמבר 2017, אך נדחה בהמשך ל-9 באפריל 2018, כאשר בחודשים הבאים התגבשו נגד גרייט סעיפי אישום נוספים בגין הרציחות של קנדיס קנינגהאם ורבקה לייסי במחוז , ושל דנה ניקול לאורי במחוז .
בשני מכתבים שהגיעו באותה העת לידי הכתבת מייגן היקי מערוץ הטלוויזיה כתב גרייט כי הסיבה העיקרית שדחפה אותו לרצוח את כל הנשים הללו התבהרה והפכה לגלויה עבורו רק במהלך שהותו בתא המעצר.
לדבריו היו אלו שירותי הרווחה של המדינה, מאחר שהם הרסו את נפשן של הקורבנות: .
לאחר שמסר פרטים מעמיקים אודות הרציחות לשני גופי תקשורת מרכזיים במהלך שהותו במעצר, הן התביעה והן ההגנה הגישו בקשות משותפות כדי להטיל צו איסור פרסום על הנושא שימנע ממנו ליצור קשר עם כתבים ועיתונאים נוספים.
שימוע שנערך בעניינו ב-6 בינואר 2017 מצא אותו כשיר לעמוד למשפט, והערכה פסיכיאטרית שפורסמה ב-6 במרץ והתבססה על בדיקות שהתקיימו ב-17 בינואר קבעה כי היה שפוי בזמן ביצוע הפשעים.
בתגובה, משכה ההגנה את עתירתה לכפירה באשמה בגין אי-שפיות ב-7 באפריל.
במהלך אותה העת הגיעה עיריית אשלנד להסדר עם בעלי הבית הנטוש בו רצח גרייט את קורבנותיו, והשיגה צו פדרלי שאישר את הריסתו.
במסגרת ההסכם הסכימה העירייה לשלם את כל חובות המיסים שהצטברו על הבית בתמורה לכך שהבעלות עליו תועבר לרשותה.
בשבועיים הראשונים למשפטו של גרייט במחוז אשלנד נבחר תחילה חבר המושבעים, כאשר הצהרות הפתיחה של צוותי התביעה וההגנה נשמעו ב-23 באפריל.
גרייט לא הביע כל חרטה על פשעיו והודה באשמה בגין חמישה עשר מהאישומים שהוגשו נגדו ב-2 במאי, אף על פי שכולם היו משניים ולא כללו את אישומי הרצח המרכזיים שעמדו כנגדו.
כעבור חמישה ימים הורשע ברציחתן של אליזבת גריפית' וסטייסי סטנלי "היקס".
הוא נידון למוות ב-1 ביוני ותאריך הוצאתו להורג נקבע ל-13 בספטמבר 2018, אולם נדחה למועד עתידי בשל ערעור שהוגש לבית המשפט העליון של אוהיו.
שני משפטים נוספים נערכו בעניינו של גרייט מאחר שהרציחות שעמדו במרכזן התרחשו במחוזות אחרים.
ב-1 במרץ 2019 הודה גרייט באשמה בגין סעיפי הרצח של רבקה לין לייסי וקנדיס קנינגהאם במחוז ריצ'לנד, ונידון למאסר עולם ללא אפשרות לשחרור מוקדם בנוסף לעונש נוסף של שבע-עשרה שנות מאסר עד מאסר עולם, אותם ירצה באופן רצוף.
ב-11 בספטמבר אותה שנה הודה באשמה בגין סעיף הרצח של דנה לאורי במחוז מריון, ונידון למאסר עולם ללא אפשרות לשחרור מוקדם יחד עם שש-עשרה שנות מאסר נוספות.
ערעורו של גרייט לבית המשפט העליון של אוהיו נדחה ב-10 בדצמבר 2020, ותאריך הוצאתו להורג נקבע ל-19 במרץ 2025. באותה העת הוא עתיד לעבור ל שם אמור להתבצע גזר דינו.
שיטת הוצאתו להורג טעם נקבעה.
שומרת הערים האבודות היא סדרת פנטזיה לילדים ונוער מאת שאנון מסנג'ר.
גיבורת הסדרה היא נערה בשם סופי פוסטר שגדלה בסן דייגו, בין בני אדם רגילים, אך ניחנה באינטליגנציה גבוהה במיוחד.
מגיל חמש ניחנה ביכולת טלפתית.
בגיל 12 במהלך טיול עם בית ספרה במוזיאון פגשה סופי אלף בשם פיץ.
פיץ לא מזהה אותה בהתחלה כיוון שעיניה חומות, בניגוד לשאר האלפים.
הוא מגלה לה שקיימים בעולם עוד מינים תבוניים מלבד בני האדם: אלפים, גובלינים, ענקים, טרולים, גמדים וגנומים, ושסופי עצמה היא אלפית.
סופי עוזבת את חברת בני האדם, ועוברת לחיות בין האלפים בערים האבודות.
מתברר לה שמתחת לפני השטח מתרחשים דברים אפלים, העולם כולו נתון בסכנה, וסופי עשויה להיות המפתח להצלתו.
הספר היה רב-מכר של "הניו יורק טיימס" וזכה במדליית קליפורניה לסדרה לקוראים צעירים.
1. שומרת הערים האבודות – תאריך יציאה באנגלית: 2 באוקטובר 2012. תאריך יציאה בישראל: פברואר 2019.
2. גלות (Exile) – תאריך יציאה באנגלית: 1 באוקטובר 2013. תאריך יציאה בישראל: מאי 2019.
3. להבת הנצח (Everblaze) – תאריך יציאה באנגלית: 4 בנובמבר 2014. תאריך יציאה בישראל: אפריל 2020
4. הנסתרים (Neverseen) – תאריך יציאה באנגלית: 3 בנובמבר 2015. תאריך יציאה בישראל: 2020.
5. לודסטאר (Lodestar) – תאריך יציאה באנגלית: 1 בנובמבר 2016. תאריך יציאה בישראל: יולי 2021
6. רדת הלילה (Nightfall) – תאריך יציאה באנגלית: 7 בנובמבר 2017. תאריך יציאה בישראל: ינואר 2022
7. פלשבק (Flashback) – תאריך יציאה באנגלית: 6 בנובמבר 2018. תאריך יציאה בישראל: יוני 2022.
8. מורשת (Legacy) – תאריך יציאה באנגלית: 5 בנובמבר 2019. תאריך יציאה בישראל: יוני 2022.
8.5. חשיפה (Unlocked) – תאריך יציאה באנגלית: 18 בספטמבר 2020. תאריך יציאה בישראל: יוני 2023
9. סְטֵלארלוּן (Stellarlune) – תאריך יציאה באנגלית: 8 בנובמבר 2022. תאריך יציאה בישראל: יוני 2024
9.5. גילויים (Unraveled) – תאריך יציאה באנגלית: 3 בדצמבר 2024. תאריך יציאה בישראל: יוני 2025
הרומן הגרפי כרך 1 – תאריך יציאה באנגלית: 7 בנובמבר 2023. תאריך יציאה בישראל: פברואר 2025.
10. אליסאן – הספר העשירי בסדרה.
הספר עוד לא יצא לאור.
סיפור זה מתרחש כביכול בעולם האמיתי שאותו אנו מכירים ובתקופה הקרובה לזו שבה נכתב.
על פי הסיפור, האלפים עמדו בקשר גלוי עם בני האדם בימי קדם, אך עברו להסתיר את עצמם לאחר שנוצר עימות.
בעקבות מלחמת העולם השנייה ופיתוח נשק גרעיני, החליטו האלפים להתרחק אף יותר ואסרו על כל קשר עם בני אדם ללא אישור מיוחד, איסור המהווה חלק מהרקע לעלילה.
האלפים מודעים לאופנים בהם בני אדם מתארים יצורים דמיוניים בשם "אלפים" ומגחכים על השוני הקיצוני שבין תיאורים אלו ובין האלפים ה"אמיתיים".
טולקין הכיר אלפים באופן אישי ולכן דמותם של האלפים בספרי שר הטבעות קרובה יותר ל"מציאות".
ישנה גם התייחסות ישירה מצד דמויות בסיפור, בעיקר מצד סופי שגדלה בין בני אדם, ליצירות ספרותיות שונות – ביניהן שרלוק הולמס, פרסי ג'קסון והארי פוטר .
הסדרה כתובה כמעט כולה מנקודת המבט של הגיבורה הראשית, אם כי בגוף שלישי.
כמה סיפורים קצרים שצורפו לחלק מהמהדורות מסופרים מנקודות מבט של דמויות אחרות.
הספר "חשיפה" יוצא דופן בכך שהחלק העלילתי שבו מסופר מנקודת מבטו של קיף – אם כי מדובר בחלק קצר למדי.
החלק האחר של הספר "חשיפה" חושף בפני הקורא "מידע-על" לאו דווקא מנקודת המבט של אחת הדמויות, דבר שעשוי גם הוא להיחשב כחריג בשלב שבו העלילה בעיצומה.
גם ב"Unraveled" הסגנון שונה בכך שהמספר הוא רק קיף.
הספרים השונים בסדרה שייכים לרצף עלילתי אחד, ללא חלוקה ברורה לעלילות משנה.
חלק גדול מהספרים מסתיים בקליף האנגר, ומיד אחריו מופיעים דברי סיום מאת הסופרת, הכוללים ספק-התנצלות על "רשעותה" בהשארת הקוראים במתח רב.
ב-11 בינואר 2021 הוכרז כי בן אפלק יביים עיבוד קולנועי של "שומרת הערים האבודות" עבור אולפני וולט דיסני.
ב-18 באפריל 2024 הוכרז כי אולפני וורנר ברוס רכשו את הזכויות לעיבוד הקולנועי של "שומרת הערים האבודות", עם אמה ווטס כמפיקה ושאנון מסנג'ר כמפיקה בפועל.
סופי אליזבת פוסטר – הדמות הראשית בסדרה.
אלפית שגדלה בסן דייגו עד גיל 12 ועברה לערים האבודות בתחילת הספר הראשון.
אומצה על ידי גריידי ואדליין רואוון וגרה בהייבנפילד.
סופי היא טלפתית, פוליגלוטית, גורמת, מגבירה, ומשתגרת.
לסופי יש שיער בלונדיני ועיניים חומות, בניגוד לשאר האלפים שלהם יש עיניים בגווני כחול.
פיץ והיא קוגנאטים מהספר הרביעי.
לאחר שפיץ גילה על מערכת היחסים של סופי וקיף, הקשר הקוגנאטי שלו ושל סופי נפגע.
בהמשך מתגלה שאמהּ הגנטית היא חברת המועצה אורהלי.
בספר התשיעי סופי בת 16 לפי תאריך האתחול, הדרך בה אלפים סופרים את הגיל.
פיץ הוא בן זוגה החל מהספר השביעי, אך הם נפרדים בספר השמיני מכיוון שלא הסכימה לגלות לו מי אמהּ הגנטית, ובספר התשיעי קיף נעשה לבן זוגה.
בספר השמיני היא נהפכת למנהיגת צוות הנועזים יחד עם דקס, ביאנה, ויילי וסטינה (הקבוצה נוסדה מטעם המועצה).
קיף ירווין סנסן – אלף אמפת, חבר טוב של סופי, והחל מסוף ספר תשע גם בן זוגה.
קיף נוהג לבלגן את שערו באופן מכוון כדי לא להיראות דומה לאביו.
אינו מסתדר עם אביו ואמו.
אמו של קיף, ליידי ג'יזלה, היא אחת מהאנטגוניסטים העיקריים בסדרה.
קיף הוא אחד האמפתים היחידים שמסוגלים לחוש רגשות ללא מגע פיזי, במיוחד את רגשותיה של סופי.
יש לו חוש הומור מפותח, ולפי הספרים הראשונים, הוא חברו הטוב ביותר של פיץ.
קיף מצהיר שהוא "נשיא מועדון המעריצים של פוסטר", ולעיתים גם משתמש בכינוי "צוות פוסטר-קיף", סוקיף, או קיפוסטר.
קיף מזכיר לעיתים קרובות את "תקרית הגולון הגדולה" אך טוען כי לא היה לו שום קשר אליה, אך הוא מספר שהתקרית קשורה למחאה נגד אביו.
בספר 8.5 מתגלה שהוא פוליגלוט, יכול להקפיא רגשות, ולחוש את היכולת העתידית שעתידה להתבטא, ואף לגרום לביטוי יכולת שטרם בוטאה.
בסוף אותו הספר בורח קיף לערים האסורות, אבל בספר 9 סופי, דקס וטאם מחזירים אותו הביתה.
פיצרוי "פיץ" אייברי ואקר – בעל שיער כהה ועיניים בגוון טורקיז.
חברה הטוב של סופי ובן זוגה מהספר השביעי עד שנפרדו בספר השמיני.
טלפת מוכשר, שפיתח יכולת בגיל שלוש עשרה.
הקוגנאט של סופי החל מהספר הרביעי, אך מאז שנפרדו בספר השמיני הקשר הקוגנאטי נפגע.
פיץ מתעצבן בקלות, ולעיתים אומר דברים בלהט הרגע, שהוא מתחרט עליהם לאחר מכן.
בסוף הספר השישי נמצא אחיו אלוואר ללא זיכרון, לאחר שהצטרף לנסתרים, ונערך לו משפט בו הוחלט כי אלוואר יעבור לגור באוורגלן.
לאחר שזכרונו שב והוא חזר לנסתרים, פיץ כעס עליו וכמעט גרם למותו.
דקסטר "דקס" אלווין דיזני – אלף טכנופת מוכשר, וחברה הטוב ביותר של סופי.
מתואר כבעל שיער ג'ינג'י-בלונדיני ועיניים בצבע כחול-סגלגל.
היה מאוהב בסופי עד הספר השישי, וכשהעז לגלות לה היא סירבה להיות בזוגיות איתו והראתה לו בעזרת נשיקה כושלת שהם לא מתאימים.
חבר בצוות הנועזים בהנהגת סופי.
מתגורר ברימשייר, אמו היא מקפיאה ואחותה של אדליין, ואביו חסר יכולת.
ביאנה אמברלי ואקר – אחותם הקטנה של פיץ ואלוואר.
בתחילת הספר הראשון שנאה את סופי וקינאה בה, אבל לאחר בקשת אביה נהפכה לחברה הטובה ביותר שלה.
חברה בצוות הנועזים בהנהגת סופי.
בספר הרביעי ברחה ביחד עם סופי, קיף, פיץ, דקס ואימה דלה אל הברבור השחור.
בסוף הספר השישי נפגעת מחברת הנסתרים וספרה, וזוכה לצלקות ששינו את חייה.
אלווין הסלג' – הרופא של פוקספייר.
מתואר כבעל שיער חום פרוע.
טיפל בה כשנפגעה מזרמצל בתחילת הספר השביעי.
לקח אל ביתו את קיף, בספר 8.5 לאחר גילוי היכולות שלו, אך לא הצליח לעזור לו לשלוט בהן.
מר פורקל – אלף זקן, מקומט ורגזן.
נוטה לחזור על המשפט "אתם הילדים".
השגיח על סופי כששהתה בעולם בני האדם.
מת בספר החמישי, ובספר השישי התגלה שהיה לו תאום זהה שנותר בחיים, וקיומו הוסתר מהציבור, בשל העובדה שהוא ותאומו חלקו חיים והתנהלו כאדם אחד לכל דבר (תאומים בערים האבודות אינם דבר מקובל, והם זוכים ליחס מפלה ומזלזל).
ג'ולין דיזני – אימו של דקס, אחותה של אדליין.
התחתנה עם אביו של דקס למרות שהיווה התאמה גרועה, ולא הופיע ברשימת השידוכים שלה.
בספר החמישי מתגלה כי היא אחת מחברות הקולקטיב של הברבור השחור, מקפיאה, שם הקוד שלה הוא סערה; היא הצטרפה לברבור השחור כמעט מיד אחרי שרקס, בקס ולקס נולדו.
כשפיזיק (ליבי) עזבה את הקולקטיב, היא המליצה על ג'ולין במקומה.
לין האי סונג – אחותו התאומה של טאם, הידרוקינטיקאית, הציפה בעבר את אטלנטיס ובעקבות זאת נשלחה לאקסיליום ביחד עם אחיה התאום טאם, שלא הסכים שתהיה שם לבדה.
לין שונאת את הוריה מאחר שאישרו את מעברה לאקסיליום.
מתוארת כבעלת עיניים בגוון תכול כסוף, ושיער שחור עם קצוות צבועים בכסף, אותם צבעה בעזרת תליון הרישום שלה, שהתיכה במטרה להזכיר לעצמה מה קורה כשהיא מאבדת שליטה ביכולותיה.
עזרה לשקם את אטלנטיס לאחר שהנסתרים החריבו אותה.
טאם דאי סונג – אחיה התאום של לין, צל, בחר להצטרף לאקסיליום עם אחותו כדי להגן עליה.
מתואר כבעל עיניים בגוון תכול כסוף ושיער שחור עם קצוות צבועים בכסף, אותם צבע בהתכת תליון הרישום שלו, במטרה להזכיר לעצמו שהוא לא צריך את חוקיהם "המטופשים" של האלפים ושהוא לא זקוק להגנת הוריו.
בספר השביעי הוכרח להצטרף אל הנסתרים, כדי שלא יפגעו בסילבני, גרייפל וילדיהם – האליקורנים הנדירים ובאחותו.
בסיום ספר שמונה נמלט מהנסתרים בעזרתה של גלימר.
מארלה איידין רדק – חברתה הרכלנית של סופי.
בעלת יכולת נדירה ולא חוקית, פירוקינטיקה.
מקבלת שיעורים ביכולת שלה על ידי פינטאן.
מתוארת כבעלת שיער בלונדיני, שחלקו קלוע לרוב בצמות, ועיניים גדולות בגוון כחול קרח.
בספר 9 היא עושה עסקה עם פינטאן כדי לגלות מה קרה לאימה באותו חלק מתואר גם קנאה ללין כשהיא רואה כמה שליטה יש לה וכמה פינטאן מתרשם ממנה.
סטינה הקס – אמפתית שמציקה לסופי ויוצאת נגדה, אך החל מספר 4 גם משתפת איתה פעולה.
בתם של ויקה הקס, הידועה בעבודתה עם סוסים וחדי קרן, ושל טימקין הקס, חבר חסר יכולת בברבור השחור.
מתוארת כבעלת עיניים בגוון כחול-סגול ושיער חום מתולתל.
מרוקה צ'בוטה – בת דודתו של ויילי מדרגה שנייה, פסיונפתית.
מתוארת כבעלת עור כהה, ושיער כהה בו צבוע פס כחול.
ויילי אנדל – בנם של פרנטיס וסירה, שאומץ על ידי טירגן לאחר מות אמו והגליית אביו.
מתואר כבעל עור כהה ושיער חום כהה.
נחטף ועונה על ידי הנסתרים, על מנת לגלות את אבן הכוכב שאמו הייתה אמורה למסור לליידי ג'יזלה.
אדליין רואוון – אמה המאמצת של סופי, מממשת.
אשתו של גריידי ואימה של ג'ולי שנרצחה על ידי בראנט מהנסתרים.
מטפלת בבע"ח המיוחדים שבעולם האלפים.
מתוארת כבעלת שיער בצבע ענבר ועיניים בצבע טורקיז.
גריידי רואוון – אביה המאמץ של סופי, מֶסמֶר ושליח המועצה.
בעלה של אדליין, ואביה של ג'ולי שנרצחה על ידי בראנט מהנסתרים מתואר כבעל שיער בלונדיני ועיניים כחולות בהירות.
ליידי ג'יזלה סנסן – אלפית מראשי הארגון של הנסתרים.
אמו של קיף ואשתו של לורד קסיוס.
היא פוליגלוטית, ובספר 9 מתגלה שהיא גם מממשת.
מתוארת כבעלת שיער בלונדיני כהה ועיניים בצבע כחול קרח.
ידועה גם כחלק מהנסתרים, ואף מנהיגתם לפעמים.
מוציאה לפועל את תוכנית סטלארלון, על מנת לפתור את הבעיות בעולם האלפים.
וספרה – אלפית קדמונית אמפתית, אומנית אשליות שעובדת עם הנסתרים.
נכלאה משום שערכה ניסויים בבני אדם.
לאחר ששוחררה מהכלא על ידי הנסתרים הפכה לבעלת בריתה של ליידי ג'יזלה מחוסר ברירה.
מתוארת כבעלת גוף רזה וכחוש, עור חיוור, שיער שחור שבדרך כלל אסוף בפקעת ועיניים תכולות.
ג'יזלה הרגה אותה בספר 9.
רייני אריה/גלימר – אלפית, מבזיקנית, חברה בנסתרים במהלך אירועי ספר שמונה.
לאחר אירוע המורשת של קיף חוברת לטאם וחבריו.
בספר 8.5 נהגה לכסות את פניה וגופה בגלימה של הנסתרים גם לאחר שבגדה בהם, אך בסטלארלון חשפה את עצמה וסיפרה שהיא בת של שני אלפים שדכנים במקצועם, שהוגלו בגלל האשמתם במניפולציה של מערכת השידוכים.
שנים עשר חברי המועצה הם המנהיגים של תושבי הערים האבודות, תפקידם להגן על האלפים לקבל החלטות בעבורם.
חברי המועצה גרים בטירות הסמוכות אחת לשנייה, ואסור להם להיות בעלי משפחות או חסרי יכולת.
חבר המועצה המכהן הוותיק ביותר.
בתחילת הסדרה היה נגד סופי וניסה להגלות אותה בכל הזדמנות, אך בספר השלישי התחיל לתמוך בה.
בספר השני הוא המנטור שלה לגרימה אבל גרם לה סבל רב אך בהמשך בשיעורים של עם ברונטה היא השתפרה בגרימה.
חבר המועצה לשעבר, קנריק, היה מאוהב בה ואף היא הייתה מאוהבת בו, אף על פי שבהתחלה היו יריבים.
בהמשך מתברר גם שהיא אמהּ הגנטית של סופי, ואף שסירבה להצעת חבר המועצה קנריק לברוח עמו ולהקים משפחה, בשל מחויבותה לפרויקט מונלארק.
דובר המועצה והמקשר בין חברי המועצה בטלפתיה במהלך הדיונים להצגת חזית אחידה.
הייתה מנהלת פוקספייר ונבחרה להיות חברת מועצה לאחר מותו של קנריק.
איבד את רגלו במהלך קריסת לומנאריה והוחלפה באיבר מכני.
בעל יכולת הטלקינזיס החזקה ביותר מבין חברי המועצה.
קלארט – פוליגלוטית, נחשבת לפוליגלוטית החזקה ביותר בעולם האלפים.
קנריק אלגר פאתדון – טלפת (היה ראש המנקים).
היה מאוהב בחברת המועצה אורהלי, ואף היא הייתה מאוהבת בו, אף על פי שבהתחלה היו יריבים.
הציע לאורהלי לברוח עמו ולהקים משפחה, אף על פי שידע כי היא תורמת הדי,אנ.
נהרג במהלך הניסיון לרפא את פינטאן, כשהאחרון הצית להבת נצח.
מטמון הזיכרונות שלו סייע להבנת הקשר בין סטלארלון לאליסיאן.
אחד הקדמונים ואחד משלושת חברי המועצה הראשונים.
נטש את המועצה כדי להתחתן.
עזב את המועצה לאחר שהפירוקינטיקה הוכרזה כיכולת אסורה ונעשה למעשה חסר יכולת.
בשלב כלשהו לאחר סילוקו הצטרף לנסתרים, אך בסוף הספר "רדת הלילה", לאחר שהנסתרים נטשו אותו, הצטרף, בחשדנות, לצד השני, והפך למנטור של מארלה לפירוקינטיקה.
יכולות הן הרחבות של הכוחות הטבעיים של האלפים.
רוב האלפים מבטאים אחת מהיכולות בלבד, בין הגילאים 12 ל-15. יש מספר יוצאי דופן, כגון חסרי יכולת שלא מבטאים יכולת בכלל, אלפים המבטאים יותר מיכולת אחת (משום שהם פוליגלוטים או שהגנים שלהם שונו), ואלפים שביטאו יכולת בגיל יותר צעיר או יותר מבוגר מטווח הגילאים הרגיל.
22 יכולות הוזכרו עד כה בסדרה:
טלפתיה – היכולת לקרוא מחשבות, היא היכולת הכי מבוקשת ויש שתי עבודות המיועדות רק לטלפתים: ניקוי (מחיקת זכרונות) ושמירה (שמירה של סודות השתולים בראש השומר).
לעיתים, שני טלפתים יכולים להפוך ל"קוגנאטים" – צמד טלפתים חזק שהקשר ביניהם דורש משני הצדדים לשתף זה עם זה הכול (סופי ופיץ הם קוגנאטים החל מהספר הרביעי);
אמפתיה – היכולת לחוש ברגשותיהם של אחרים (בדרך כלל בעזרת מגע);
התפוגגות – היכולת להפוך לבלתי נראה;
הצללה – היכולת לחוש ולשלוט בחושך (ולעיתים נדירות מאוד גם בזרמצל).
לפי מה שמר פורקל טען כשסופי הכירה את טאם, בעלי יכולת צל ידועים במרדנותם;
מבזיקנות – היכולת לחוש ולשלוט באור;
הידרוקינטיקה – היכולת לחוש ולשלוט במים;
פירוקינטיקה – יכולת אסורה, המאפשרת לחוש ולשלוט בחום שבאוויר ולהשתמש בו כדי להצית אש ולשלוט בה;
מחוללות רוח – היכולת לחוש ולשלוט ברוח;
פילוס – היכולת לפרק את הגוף באופן זמני וכך לעבור דרך חפצים מוצקים;
הטענה – היכולת לשלוט בחשמל ואלקטרונים;
הקפאה – היכולת לאסוף חלקיקי קרח באוויר ולהשתמש בהם כדי להקפיא דברים;
מימוש – היכולת לממש חפצים מן הריק בהינתן הידע על מיקומם המדויק, וגם להסתיר דברים בריק;
הגברה – היכולת להגדיל את עוצמת היכולת של מישהו אחר בעזרת מגע עימו;
שיגור – היכולת להשתגר דרך הריק ממקום למקום.
יכולת זו שייכת לאליקורנים, אך גם סופי יכולה להשתמש בה היות שהדנ"א שלה מבוסס על דנ"א של אליקורן;
פוליגלוטיות – היכולת לדבר ולהבין את כל השפות ולחקות קולות, לפוליגלטים בערים האבודות קיימת כמעט תמיד גם יכולת נוספת;
גרימה – היכולת לגרום להרגיש רגשות (חיוביים או שליליים);
טֶכנופתיה – היכולת "לתקשר" עם טכנולוגיה, ובכך ליצור המצאות חדשות ולתפעל גאדג'טים כרצון בעל היכולת;
מֶסמֶריזם – היכולת להשפיע על מעשים של אדם אחר, ולגרום לו לפעול כרצונך;
השליה – היכולת לתמרון הרגשות של אחרים בעזרת דיבור;
הבחנה – היכולת לחוש את ה"פוטנציאל" של אחרים;
פסיונפתיה – היכולת ליצור שדות כוח;
קולָנות – היכולת לשלוט בעוצמת הקול ולהשמיע קולות חזקים או משונים במיוחד.
בספר 8.5, מתפתחות לקיף יכולות חדשות שאין להן שם רשמי או הגדרה מדויקת.
נראה כי הן גורמות לכך שהוא יכול לזהות איזו יכולת תבוא לידי ביטוי, ואולי אף לגרום לביטוייה, ולהקפיא/לשלוט ברגשות.
הספר הראשון: שומרת הערים האבודות
סופי פוסטר היא נערה בת שתים עשרה שחיה בסן דייגו ולומדת בכיתה י"ב, למרות גילה הצעיר.
יש לה זיכרון צילומי יוצא דופן ויכולת לקרוא מחשבות.
בטיול עם בית-הספר שלה מוצא אותה אלף צעיר בשם פיץ, שמגלה לה שהיא אינה בת אדם אלא אלפית; כתוצאה מכך, סופי עוברת לחיות בין האלפים ומצטרפת לאקדמיית פוקספייר היוקרתית.
מרבית האלפים ניחנו ביכולות מיוחדות כאלו ואחרות, אך מתגלה שיכולותיה הטלפתיות של סופי חסרות תקדים גם בין האלפים, ושהיא חריגה במובנים רבים נוספים.
היא מאומצת על ידי בני הזוג גריידי ואדליין רואוון שאיבדו את בתם, ג'ולי, בשריפה, שש עשרה שנים לפני שסופי הגיעה אליהם.
סופי מקבלת מסרים מארגון מחתרתי מסתורי בשם "הברבור השחור", שלאחר מכן מתגלה שהוא יצר אותה.
סופי וחברה מפוקספייר, דקס דיזני, נחטפים על ידי זרים מסתוריים, ונחקרים ארוכות תחת סמי טשטוש.
לבסוף הם משוחררים על ידי מר פורקל, השכן של סופי בעיר האנושית סן דייגו, שגם הוא אינו אדם אלא אלף.
מר פורקל משאיר את סופי ודקס לבדם בפריז, שם מגלה סופי שהיא פוליגלוטית.
בהמשך, השניים מותקפים שוב על ידי קבוצה של אלפים, וסופי מגלה יכולת מיוחדת נוספת – גרימה, יכולת לגרום כאב ותחושות אחרות לאנשים אחרים.
השניים ניצלים לבסוף, והאלפים שחשבו אותם למתים שמחים לקבל אותם בחזרה.
לורד אולדן ואקר, שהוא אלף בעל תפקיד בכיר, ואביו של פיץ, מבטיח לסופי שימצאו את החוטפים בתוך זמן קצר וידאגו להעניש אותם.
סופי מבינה שהשריפות המשונות בעיר הולדתה סן דייגו הן למעשה "להבת הנצח", אותה יכול להדליק רק פירוקינטיקאי, ואינה ניתנת לכיבוי אלא באמצעות פריסין, המיוצר מחומרים נדירים וקשים להשגה.
היא מצליחה להוכיח את טענתה, והשריפות מכובות.
עם זאת, האלפים אינם מצליחים לתפוס את החוטפים של סופי ודקס או לגלות מי הם.
במהלך חיפושים עם צוות של אלפים אחרי ביגפוט (סאסקווץ'), מגלה סופי יצור נדיר ביותר – אליקורן ממין נקבה.
במשך שנים רבות ידעו האלפים רק על אליקורן אחד ששרד, ממין זכר, והגילוי החדש מאפשר להציל את המין מהכחדה.
האליקורנית, שמקבלת את השם סילבני, מתגלה כאינטליגנטית למדי ומתברר שסופי מסוגלת לתקשר איתה באופן טלפתי.
בעקבות השריפות שהתגלו כעשויות מלהבת הנצח, נעצר ונכלא פינטאן פיירן – חבר מועצת האלפים לשעבר והיחיד הידוע כבעל יכולת ליצור את להבת הנצח.
המועצה מצווה על הלורד אולדן ואקר להיעזר בסופי וביכולותיה החריגות ולבצע על פינטאן תהליך שנקרא פיצוח זיכרון.
הם מגלים כי פינטאן אכן מסתיר מידע קריטי, אך את המידע עצמו הם אינם מצליחים לשלוף.
כתוצאה מהתהליך תודעתו של פינטאן מתנפצת והוא נכנס למצב של מעין קומה שנחשב לבלתי הפיך.
בדרכם החוצה אולדן רואה אסיר נוסף בעל תודעה מנופצת, אלף בשם פרנטיס אנדל, שאולדן היה אחראי לביצוע פיצוח זיכרון עליו שנים רבות קודם לכן, והוא מלא חרטה על כך.
המפגש מעורר באולדן רגשות אשמה עזים שבעקבותיהם מתנפצת גם תודעתו שלו, שכן אלפים רגישים ביותר לתחושת אשמה.
בנו של אולדן, פיץ, מאשים את סופי במצבו של אביו, משום שהיא הייתה עימו בזמן שפגש את פרנטיס.
בעיות שונות צצות אצל סופי בקשר ליכולותיה המיוחדות, בעיות שמחמירות ופוגעות בה קשות.
בהיסוס, היא נאלצת להאמין להבטחת הברבור השחור שביכולתם "לתקן" אותה.
סופי וקיף יוצאים למסע בעקבות הרמזים על גבה של סילבני.
הם מגיעים למערה בה נמצא מר פורקל, שמסביר לסופי שבכדי לתקן את יכולותיה עליה לקחת מינון גדול של לימביום, אליו היא אלרגית בצורה מסכנת חיים, אולם קיימת תרופת נגד שאמורה לעצור את התגובה.
סופי מחליטה לקחת את הסיכון, והתהליך מצליח, אך סופי וקיף מוצאים עצמם מותקפים ונחלצים בקושי, וכנפה של סילבני נפצעת.
כוחותיה המחודשים של סופי מאפשרים לה לרפא את התודעה המנופצת של אולדן, יכולת שנחשב בלתי אפשרית עד אז.
בעקבות הריפוי המוצלח של אולדן סופי להוטה לנסות לרפא גם את פרנטיס, אך המועצה מחליטה שקודם עליה לרפא את פינטאן על מנת שניתן יהיה לחקור אותו שוב.
למרות כל אמצעי הזהירות, הניסיון מסתיים באסון – פינטאן מצליח להבעיר את להבת הנצח, ששורפת חלק גדול מהעיר לומנאריה וגובה את חייו של חבר המועצה קנריק.
קהילת האלפים כולה מוכה באבל עמוק.
לטקס הפרידה מקנריק מגיע מלך הענקים דימיטאר.
סופי חושדת במניעיו, היות שבשבועות הקודמים נמצאו סימנים רבים לפעילות עוינת נסתרת של הענקים כלפי האלפים, ומחליטה לנסות לגלות את תוכניותיו של המלך על ידי חדירה למחשבותיו, אף על פי שהיא מודעת לכך שהדבר אינו חוקי.
הניסיון נכשל לחלוטין, ומלך הענקים מרגיש בו.
בזעמו, הוא מנסה לקחת אותה איתו לעונש של עבודות כפייה בממלכת הענקים.
גריידי מונע זאת ממנו, והאירוע כולו מאיים להביא למלחמה בין המינים אחרי אלפי שנות שלום.
המועצה מבטיחה למלך שסופי תשא בעונש הולם.
המועצה מגלה את יכולותיו יוצאות הדופן של דקס דיזני בתחום הטכנופתיה, ומגייסת אותו לייצור כלי נשק למקרה שתידרש התמודדות מול הענקים.
כאשר הוא מציג בפניהם המצאה נוספת – מעין קסדה המאפשרת להגביל יכולות מיוחדות של אלף – המועצה מכריחה אותו להתקין את המכשיר על ראשה של סופי כדי למנוע ממנה להשתמש ביכולותיה.
דקס שבור מכך, אך תחת האיום שמשפחתו תיפגע ולבקשתה של סופי, הוא מבצע את ההוראה.
מר פורקל וכמה מחבריה של סופי יוצאים לבצע פשיטה על חברי "הנסתרים" בהרי ההימלאיה, בעוד סופי בביתה ויכולותיה מוגבלות.
היא מחליטה לחקור את עברה של ג'ולי, בתם הביולוגית של גריידי ואדליין, שנספתה בשריפה.
היא מגלה שבראנט, ארוסה של ג'ולי, שכביכול איבד את שפיות דעתו מאז האסון וחי לבדו בבית חסין אש, הוא זה שגרם למותה.
בראנט, פירוקינטיקאי בלתי רשום, חבר בארגון "הנסתרים" והוא זה שחטף את סופי ודקס.
סופי וגריידי יוצאים להתעמת עם בראנט, ומצליחים להביס אותו.
בכדי להימלט הוא מספר לסופי שמשימתם של מר פורקל וחבריה היא למעשה מארב של הנסתרים.
סופי מחליטה להניח לבראנט כדי שתוכל למהר ולהזהיר את חבריה, ויחד עם דקס, שמסיר ממנה את מגביל היכולות, הם משתגרים להימלאיה.
הם מצליחים להזהיר את חבריהם מפני המארב, אך קרב קשה מתפתח, במהלכו נפצע סנדור – שומר הראש הגובלין של סופי.
חבר הנסתרים בשם גת'ן נופל בשבי בידי ארגון הברבור השחור.
במהלך הקרב נחשפת ליידי ג'יזלה סנסן – אמו של קיף – כבכירה בארגון הנסתרים.
סופי וחבריה (פיץ, ביאנה, קיף, ודקס) בורחים.
רגע לפני, נותנת חברת המועצה אורהלי לסופי את מטמון הזכרונות של חבר המועצה קנריק.
דלה, אמם של פיץ וביאנה, מתחמקת איתם (שכן היא מתפוגגת) גם היא, ולאחר מכן מצטרפת לברבור השחור.
הם יוצאים למבצע להברחת פרנטיס הכלוא בגלות, על מנת לרפא אותו.
המבצע מסתבך, והמועצה תופסת את סופי וחבריה.
היא חושפת בפני המועצה את העובדה שהמטמון של קנריק בידה, מתמקחת עם המועצה, והם מסכימים להחליף את פרנסיס בגת'ן מהנסתרים, ושעונשם של סופי וחבריה תהיה הצטרפותם לבית הספר אקסיליום לבני נוער בעייתיים שבו משמעת קשוחה.
סופי מסכימה, שכן מר פורקל השיב לה זיכרון שנמחק ממנה ובו מופיע ילד מסתורי שנעלם והיא חושדת שהילד הנעלם למד באקסיליום.
באקסיליום הם פוגשים את התאומים טאם ולין סונג, המצטרפים לחבורה, ומגלים את מצבו העגום של בית הספר – חוסר בציוד ובתרופות, ורק 3 מורים שמלמדים עשרות בני נוער.
מר פורקל נחשף בפני סופי וחבריה כסר אוסטין, ומאוחר יותר הוא וגרניט נחשפים כיו"ר ליטו, וכטירגן (בהתאמה).
סופי חושדת שמר פורקל הוא אביה הביולוגי, אך הוא מכחיש זאת, אומר לה שעדיף שלא תנסה לדעת מי הוריה, שכן הדבר יחריב את עולם האלפים.
סופי מעדכנת את כולם שסילבני בהיריון.
סופי מחלצת מאקסיליום להייבנפילד גנום חולה, ויוצאת נגד תנאי בית הספר באקסיליום.
חברת המועצה אורהלי מזדעזעת, ומחליטה לדאוג לשיפוץ ולתנאים.
מתברר שלארגון הנסתרים ולענקים יש קשר למגפה.
במגילות העתיקות מתגלה כי חברי המועצה כבר נתקלו במגפה בעבר, ונכנעו לענקים שיצרו אותה ואיימו להפיץ אותה.
הברית בין הגנומים לאלפים נחלשת.
ליידי ג'יזלה נצפית מעונה על ידי הענקים.
דימטאר מלך הענקים מכחיש את מעורבות ממלכת הענקים במצב, אך מציב אולטימטום – בתמורה לתרופה למגפה, על הגנומים להשתעבד לענקים.
בני החבורה יוצאים למבצע בלב בירת הענקים ראוואגוג, לגניבת התרופה, שמסתברת כמזויפת, וכאמצעי להפצת את המגפה.
בבריחתם מציפים סופי וחבריה את עיר הענקים.
הגנומית העתיקה קאלה מגלה כי התרופה היחידה למגפת הגנומים היא בהקרבה.
היא מקריבה את עצמה והופכת לעץ פנאקס, שפריחתו מרפאה את המחלה.
אלוואר, אחיהם של פיץ' וביאנה נחשף כחבר ותיק הנסתרים, והוא הילד הנעלם, שבזמנו בדק את סופי, והחליט שהיא לא המונלארק.
הוא גם זה שדיווח לנסתרים על מציאתה.
גם פינטאן שלכאורה נשרף בלהבת הנצח עדיין בחיים.
קיף מחליט לעבור צד ומצטרף לארגון הנסתרים, תוך שהוא גונב את המטמון של קנריק.
החבורה מתמודדת עם עריקתו של קיף, שהחליט לפעול כסוכן כפול.
הוא מספק מס' רמזים באשר לכוונות הנסתרים, ומזהיר מפני הכוונה שלהם לפגוע במשפחתה של סופי.
בהמשך הוא עורק בחזרה תוך שהוא גונב מהנסתרים את מטמון הזכרונות הנשכחים של פינטאן, ואת זה של חבר המועצה קנריק.
סופי וחבריה עוקבים אחר רמזים שונים הקשורים לארגון הנסתרים ולסמל הלודסטאר.
דימיטאר מלך הענקים מצמצם את קשריו עם הנסתרים לאחר שהתאכזב מהם, אך חבורה של ענקים מורדים ממשיכה לשתף איתם פעולה ואף מוציאה לפועל מתקפה אלימה.
ועידת פסגה לשלום נפתחת בהשתתפות נציגי כל הגזעים (למעט בני האדם, שאינם מודעים לקיום יתר הגזעים) ובהנהגת האלפים.
הענקים כורתים ברית עם יתר הגזעים במסגרתה הענקים יתנתקו מהגזעים האחרים בתמורה לאי לוחמה בהם.
ועידת הפסגה מסתיימת באסון, לאחר שהנסתרים הכלואים במבנה הדיונים מצליחים למוטט את הבניין כולו, ולהימלט מהכלא.
גם האסיר/ה הנשכח/ת נמלט/ת מהכלא.
מר פורקל נהרג, וחבר המועצה טריק מאבד את רגלו.
סופי וחבריה מבקרים בבית משפחתה האנושית של סופי כדי לוודא שהם בטוחים, מגלים שהם נחטפו על ידי הנסתרים, אך שאחותה של סופי, איימי פוסטר/נטלי פרימן (לאחר שינוי שמה ומחיקת זיכרונותיה), הצליחה להתחבא.
אף על פי שזכרונותיה נמחקו ושונו, היא מזהה את סופי כשהיא פוגשת אותה, ומספרת שהיא שמעה את החוטפים אומרים: "קחו אותם לרדת הלילה".
לאחר חטיפת 2 הוריה על ידי הנסתרים, סופי מביאה את "אחותה" לערים האבודות.
איימי מתגוררת עם ליבי (פיזיק, הרופאה של הברבור השחור), ועם קווינלין, בעלה.
מסתבר שבשל הדעות הקדומות של האלפים על תאומים, למר פורקל היה אח תאום זהה שחלק איתו קיום (כולל שם ותליון לידה), כך שהאח התאום (למעשה – מר פורקל) הוא עדיין מנהיג הברבור השחור.
קיף וסופי יוצרים קשר עם ליידי ג'יזלה (אימו של קיף, מנהיגת ה"נסתרים") והיא מציבה תנאי לעזרתה באיתור מיקום הימצאם של הוריה של סופי.
לאחר מילוי התנאי, ג'יזלה מפנה אותם לאתר בשם "רדת הלילה" הנפתח רק בעזרת דמו של קיף, ומזהירה אותם מפני שלושה יצורים מסוכנים במיוחד (גורוגודונים) שיצרה לשמור על המקום.
כשהם מגיעים לאתר הוא נטוש ויש סימנים שהגורוגודונים נהרגו, אבל סופי מרגישה חיים במקום, כשלבסוף הם מגלים בו את אלוואר אחיהם של פיץ וביאנה, שהצטרף לנסתרים, כשהוא חסר ההכרה ומורדם באמצעות חומר הרדמה מסוכן במיוחד (סופורידין), שדי בטיפה ממנו להרדים אלף לשלושה ימים.
ליידי ג'יזלה מגלה לחברי הברבור השחור כי קיים מקום נוסף בשם "רדת הלילה", שנוצר על ידי האסירה הנשכחת וספרה (אלפית קדמונית, שביצעה ניסויים בבני אדם ולכן נכלאה) שנמלטה מהכלא ביחד עם שלושת הנסתרים, ואבא של קיף עוזר לאתר את מיקומו באטלנטיס.
סופי וחבריה יורדים ל"רדת הלילה" המקורי, מתעמתים עם וספרה, פינטאן ועם אחד הגורגודונים, ומצליחים להציל את הוריה של סופי המורדמים בסופורידין.
ג'יזלה מאלצת את וספרה להפוך לבת בריתה, ובחסות ניפוץ שדה הכוח המגן על אטלנטיס ממי האוקיינוס, הן (בתוספת רוי, פסיונופת מהנסתרים) נמלטות.
לין משתלטת על מי האוקיינוס עד להגעת פנסיונופאתים הבונים את שדה הכוח מחדש.
גריידי לוכד את פינטאן, שבתמורה לתרופות הנגד לסופורידין תובע כלא מיוחד וללא טלפתיה/ניפוץ זיכרון, והמועצה מסכימה לכך, בתנאי שפיניטאן יעזור להם לפצח את מטמון הזיכרון שלו.
איימי והוריה נאלצים לעבור מחיקת זיכרון, אבל איימי מבקשת שלא ימחקו את זכרונה, מפני שלא תרצה לשכוח את הערים האבודות ואת אחותה הלא ביולוגית, סופי.
בקשתה מתקבלת, והיא והוריה חוזרים לערים האסורות.
בסוף הספר אלוואר מתעורר, אך זכרונו נמחק, לכאורה.
אלוואר חסר הזיכרון עומד למשפט, לאחר שכל הטלפתים קבעו שהוא איבד את זכרונו לחלוטין.
המועצה מחליטה להשהות את פסק הדין, גוזרת כי ישוב להתגורר באחוזת המשפחה באוורגלן.
דקס בונה תמיד מיוחד לשליטה במקומו של אלוואר.
הנסתרים מופיעים שוב ומנסים לקחת את ויילי.
בקרב שנוצר, נפצעת סופי בידה הימנית מצל מיוחד וכואב שנשלח על ידי אומבר.
סופי נשארת במרפאה מספר חודשים עם פיץ, שנפצע ברגלו מהצל.
מסתבר שקיים יסוד נוסף, זרמצל, וטאם מצליח בקושי לשלוט בו.
הזרמצל בגופה של סופי, גורם לה לחוש הדים שגורמים לה לסיוטים ופיץ קורא לסילבני לעזרה כדי שתעזור לסופי להתמודד עם חלומותיה הרעים.
בשל רגשות האשם של סנדור על אי מניעת הפגיעה בסופי, הוא מבקש להתפטר, סופי מסרבת, ולבסוף מוסכם כי יוסיפו לסופי שומרי ראש, אחד מכל מין – טרולית, ענק, גנומית וגמדה.
פיץ וסופי מתוודים על אהבתם אחד לשני והופכים לזוג.
סילבני יולדת תאומים, לפני הזמן.
כדי להציל אותם, מתחייבת סופי לברית עם מלכת הטרולים, והטרולים בעזרת לוסיה טאקר (שעבדה בעבר עם וספרה) מקימים להם כוורת של מעין אינקובטור בו הם מתפתחים.
סופי וקיף בוחרים להם את השמות וין ולונה.
אלוואר מתגלה כבוגד, שהסכים למען הנסתרים למחיקת זכרונותיו.
מסתבר שבאוורגלן בבית משפחת ואקר, הסתירה לוסיה ואקר כוורת טרולים מוטנטים עתיקה, שבוקעת.
הטרולים תוקפים את האלפים, והנסתרים דואגים לשדר את המתקפה בשידור חי בחגיגות המתקיימות.
במתקפה, נהרגת אומבר, הצל של הנסתרים.
היחסים בין האלפים והטרולים מתערערים.
המועצה והברבור השחור מחליטים להתחיל ליזום יותר במלחמה נגד הנסתרים.
לאחר שמר פורקל מסייע לסופי להבין שמטרת הנסתרים היא כוח, ולכן הם מנסים לערער את היציבות בעולם, הם מגיעים למסקנה שהצעד הבא של הניסתרים (לאחר שניסו לערער את עולם הגנומים, הטרולים והענקים) הוא לפגוע בגמדים.
המועצה מחליטה ליצור צוות שמורכב מסופי וארבע מחבריה (ביאנה, דקס, ויילי וסטינה) לבחירתם, הם מכונים "צוות הנועזים" או "צוות עוז", ממונים כנציגי המועצה, ומקבלים את התואר לורד/ליידי.
משימתם הראשונה כנציגי המועצה – להגיע לבירת הגמדים לומנור, לחיזוק הקשר עם הגמדים ולבדיקת אבטחה, שכן חלק מהגמדים האחראים על אבטחת העיר, ערקו לנסתרים.
מר פורקל מחזיר לסופי ולאיימי את הזיכרון האבוד שנמחק מהן, ובו כשהייתי סופי בת 9 בשל חוסר יכולתה לשלוט ביכולותיה, היא פגעה באיימי אחותה, שהייתה אז בת 6. באותה הזדמנות הוא מציע לסופי לעזור לתקן את יכולות ההגברה והגרימה שלה.
סופי מסכימה, רק בתנאי שמר פורקל יגלה לה את זהות הוריה הביולוגיים (שכן עקב החוסר במידע הגנטי, במשרד השדכנות האלפים קיבלה סופי את הסטטוס: "אינה מתאימה לשידוך"), אך הוא מסרב.
סופי מחליטה לגלות את זהות הוריה הביולוגים.
צוות עוז וקיף חסר המעש, שהתחייב שלא להתקרב לנסתרים, נרתמים למשימה, אבל כל הניחושים שלהם כושלים.
מלך הגמדים זועם ומסרב להמשיך בבדיקה, אך נותן לנוביטי הגמדה, אחת משומרות הראש של סופי, להמשיך בחיפוש.
בשובם להייבנפילד, סופי מסכימה לבצע את תיקון היכולות שלה, אף על פי שהדבר כרוך בסיכון מבחינתה.
לאחר שלושה ימים של חוסר הכרה מסתבר שהתיקון עבר בשלום.
מגע בידיה החשופות של סופי מגביר ממש את יכולות הנוגע.
כשפיץ' מגלה שסופי "אינה מתאימה לשידוך" הוא מתאכזב, אבל מעודד מכך שהם יחפשו וימצאו את הוריה של סופי.
קיף מבטיח לסופי שהדבר לא ישנה למי שבאמת אוהב אותה.
לאחר שחבר המועצה ברונטה גוער בסופי על העובדה שהתרכזה רק במציאת הוריה וכמעט שלא התרכזה במטלות האחרות שלה, היא מחליטה להוריד הילוך בחיפוש.
פיץ מנסה לעזור ללורד קסיוס למצוא את הזכרונות שליידי ג'יזלה השכיחה ממנו.
כשסופי מחליטה לנסות גם היא, היא נתקלת בזיכרונות בהם לאחר שתיית חמישה שיקויים (שהופקו מ"אם כל התמציות", אחד מכל כוכב נעלם) שינתה ג'יזלה את עצמה ואת לורד קסיוס לפני שהרתה, ונשארו עוד שיקויים ליצירת המורשת שלהם – קיף.
הנסתרים שולחים הודעה ובה הם מורים לסופי וקיף להגיע לכיכר שוק הגמדים להיפגש איתם.
לסופי נמאס רק להגיב, וביחד עם חברי המועצה והברבור השחור, הם מחליטים להקים שני צוותים – הראשון שיגיע לארמון מלך הגמדים, ויורכב מסופי ויילי ומרוקה (שמבטאת יכולת של פסיוניפתית), ושלושה חברי מועצה, והשני לכיכר השוק בו יהיו פיץ, סטינה, ביאנה ודקס ושלושה חברי מועצה.
קיף, לין ומארלה נשארים בהייבנפילד.
סופי נעזרת בחברת המועצה אורהלי, על מנת ללמוד לשלוט ביכולת ההגברה שלה.
לאחר שהיא לומדת לשלוט ביכולת, ותוך כדי שיחה מתגלה לה שאורהלי היא אמא הביולוגית.
היא כועסת ומאוכזבת מאורהלי, אך מבינה מדוע מר פורקל סירב לגלות לה את זהות הוריה הביולוגים, ומחליטה שלא לחפש את זהות אביה.
כשהיא מסרבת לגלות לפיץ את זהות אימה הביולוגית, ואומרת לו שהיא לא מתכוונת להמשיך בחיפושים – הם רבים, ומחליטים להיפרד.
הצוותים יוצאים לפגישה עם הנסתרים בממלכת הגמדים, שם מתגלה שמלך הגמדים חבר לנסתרים, והוא מסגיר אותם לידי ליידי ג'יזלה, טאם וגלימר.
על אף הבטחתו של קיף, הוא מגיע ללומינור ביחד עם לין ומארלה כדי לספק לצוותים תוכנית מילוט, וליידי ג'יזלה מבצעת עליו את השלב השני בתוכנית סטלארלון, שבו היא משלבת את המגדסיאן עם האתרטין אור וזרמצל, לתודעתו של קיף, סופי נשארת מחוברת אליו בטלפתיה כדי למנוע ממנו לאבד את עצמו.
לאחר שליידי ג'יזלה מסבירה לגלימר שראשי ארגונים לא תמיד חייבים לעמוד במילה שלהם, גלימר משחררת את טאם מאזיקי האור בהם היה כלוא, והוא יוצר צל וחושך בחדר הכס.
צוות השוק מגיע לסיוע (וספרה וג'תן המחויבים פחות לתוכניות של ליידי ג'יזלה, נטשו את השוק ברגע שהחלה הלחימה).
ניבוטי מדיחה את מלך הגמדים הבוגד מכיסאו והופכת מלכת הגמדים.
סופי מחלצת את קיף חסר ההכרה לטיפול, ואלווין אומר לה שמצבו ישתפר ושנראה שהוא מפתח יכולת חדשה, לא ברור איזה.
פיץ וסופי מתפייסים, ומחליטים להישאר ידידים.
חברת המועצה אורהלי מחליטה לשתף את סופי בזיכרון נשכח שלה, שבקיומו נזכרה בשל מילת הקוד סטלארלון.
ליידי ג'יזלה הצליחה לברוח לאחר הקרב.
גלימר כלואה מרצון בידי מועצת האלפים ומשתפת איתם פעולה, אף כי היא לא מוסרת הרבה מידע.
מהזיכרון הנשכח של אורהלי, מצליחות סופי ואורהלי לפענח שסטלארלון היה מוכר לחבר המועצה קנריק, והוא מקושר ל"אליסיאן".
הן גם מתוודעות לכך שקנריק ידע שאורהלי היא אימה הביולוגית של סופי, אך הציע לה לברוח איתו ולהקים משפחה למרות זאת ואורהלי סירבה בשל מחויבותה לפרויקט המונלארק.
אורהלי מבינה שהמשך הזיכרון נמצא במטמון הזכרונות הנשכחים של חבר המועצה קנריק, אך סופי חושפת בפניה שהמטמון שקיף החזיר מהנסתרים היה מזויף.
סופי חושבת שכדאי לנסות לדבר עם גלימר כדי לאתר את המטמון, אך אורהלי לא חושבת שגלימר יכולה לעזור, ומציעה למצוא את אלוואר לשם כך.
קיף מתעורר מהתרדמת בה היה שרוי, ומסתבר שאמו החדירה בו את היכולת הפוליגלטית, והעצימה את יכולות האמפתיה שבו – הוא מסוגל לחוש רגשות מרחוק ללא צורך במגע.
בנוסף מתגלה בו היכולת להקפיא רגשות אנושיים, בהתאם לטון הקול שלו.
חברת המועצה אורהלי מציעה שמדובר בשילוב שתי היכולות שלו.
כדי להמשיך את הטיפול בו ולחקור את יכולותיו החדשות, אלווין לוקח את קיף לביתו.
קיף מסכים להתרחק מסופי בזמן ההחלמה.
אבא של קיף מתנהג מוזר לאחר שסופי מספרת לו על הצעתה של אורהלי, שמדובר ביכולות משולבות.
פיץ' מציע לסופי לדבר עם גלימר בנוגע למטמון של קנריק, וגלימר מוכנה, בתנאי שייקחו גם אותה, לסייע לסופי להגיע למחסן של הנסתרים שלא נהרס.
הם מגיעים לשם, ולאחר שכנוע מגלימר לשנות את מאזן הכוחות – אוספים טאם, גלימר וסופי את מרב החפצים שהם יכולים (כולל המטמונים של פינטאן וקנריק, חפציה של גלימר וספר האבטיפוס של ליידי ג'יזלה) ומציתים את המקום.
סופי מציירת באדמה מונלארק, על מנת שידעו שהיא זו שהציתה את המחסן.
כשהם שבים, יתר האלפים קצת פחות נלהבים וטירגן חושב שבכך הם פתחו במלחמה על הנסתרים.
סופי טוענת שהמלחמה נפתחה כבר מזמן על ידי הנסתרים.
מר פורקל מסכים אותה, ומכתיר את הפעולה כניצחון, אך מזהיר אותה שעליה להיזהר, לנסות לתקשר יותר עם יתר הלוחמים בשטח, ולנסות לתקן ולשפר כל טעות שנעשתה.
בזמן הניסיונות לשלוט ביכולת שלו, קיף מגלה שהוא גם יכול לחוש במגע ביכולת שטרם בוטאה באנשים, וחושף בפני דקס שכמו אביו מחוסר היכולת, כך גם רקס אחד מהשלישייה.
קיף חושד גם שהוא יכול לגרום לאנשים לבטא יכולת שטרם בוטאה.
הוא נחרד מהמשמעויות, מגיע למסקנה כי יכולותיו מסכנות את עולם האלפים כולו ומחליט לברוח; הוא מותיר בחדרה של סופי פתק בו מודיע על עזיבתו.
גריידי נותן לו מקשר לשעת חירום, ושם לב שגביש ההשתגרות שלו הוא בצבעים כחול-ירקרק.
בפרק הבונוס בסיום, מחליטות לין, מארלה, מרוקה וסטינה לחשוף את פרצופה האמיתי של גלימר.
בשיחה עם הגמדים שומרי הראש של לין הן מגלות שליידי ג'יזלה הצליחה לברוח, לאחר שככל הנראה, גלימר חתכה את האזיקים שלה.
סופי מגלה שקיף ברח לערים האסורות.
אביו מסכים לתת לה להיכנס לראשו ולהיכנס לתוך זיכרון שגילה כשסופי דיברה על היכולות המשולבות, ובו אמו של קיף מדברת על תוכנית סטלארלון בעלת שלושת השלבים, על אליסאן, וחושפת שיש לה גם יכולת של מממשת.
אביו המודאג של קיף משכנע את סופי כי אין צורך להחזיר את קיף, וצריך להתמקד במציאת אמו של קיף, וכי ייתכן שעכשיו שקיף עבר את השלב השני של סטלארלון, לא תהיה ברירה אלא להעביר אותו גם את השלב השלישי.
סופי מבקשת מסילבני ליצור קשר טלפתי עם קיף, ועל סמך המכתב שהשאיר לה מנחשת כי ייתכן שינסה ליצור קשר עם איימי אחותה.
בשיחה עם איימי, איימי מספרת שגל צונאמי שטף והעלים שלושה איים קטנים ולא מיושבים.
סופי וחבריה מתעמתים עם גלימר על שחרור ליידי ג'יזלה.
גלימר חושפת את פניה ואת שמה -רייני - ומסבירה את מעשיה בחוב שהיא חבה לאמו של קיף, שנתנה לה מחסה לאחר שהוריה השדכנים נענשו בשל מניפולציה שביצעו בתוצאות מבחני השידוכים על מנת להינשא זה לזו.
היא טוענת שגם הוריה של סטינה ביצעו מניפולציה שכזו, וכל שיטת השידוכים גרועה ממש, ומציעה מפגש עם טריקס, חבר ב"נסתרים" שהיה מעורב בחטיפות של ויילי, סופי ודקס כדי להעבירו צד, או לפחות להוציא ממנו מידע.
סופי ודקס ניגשים לחברת המועצה אורהלי שתעזור להם לפענח את המטמון של קנריק שבו 7 זכרונות נשכחים.
סופי מזהה את התמונה כסמל ששתל במוחה הברבור השחור.
רו עוזרת לה לזהות שמדובר במפה, ואדליין לפענח את הרון כאות א'.
סופי מחברת את חלקי הפאזל ומבינה שבאליסיאן, מקום חיבור הנהרות שבמפה, מתחבא הכוח העצום שהסתירה המועצה, ושהכרחי לביצוע תוכנית סטלארלון.
היא מנסה להשתגר לשם, ללא הצלחה.
לאחר שהנסתרים נוקמים ומפוצצים את ברמוויל באמצעות אנרגיה לא ברורה, והטרולים מחליטים לסגת מהאמנה החדשה עם האלפים, מסכימה המועצה לפגישה של סופי וחבריה עם טריקס.
הוא מביא איתו לפגישה את וספרה, שטוענת שהיא זו שמנהיגה את הנסתרים, שאת ברמוויל ואת הצרות עם הטרולים גרמה ליידי ג'יזלה, ומציעה שיתוף פעולה ביניהם לחסימת ליידי ג'יזלה ופרויקט סטלארלון.
היא גם מוסיפה שג'יזלה הגיעה לאליסאן אבל לא הצליחה להתגבר על האשליות המגנות על המקום אך לקחה משם שלוש אבנים שהיו טעונות באנרגיה, ושלאמו של קיף יש דרך לאתר אותו תמיד, וטריקס מרחיב שזה באמצעות כדוריגול שמאתר שינויים במרחבצל על ידי איתור אדווה מהזרמצל ששתלה בו אומבר.
סופי מסכמת עם ויילי שהעדכון למועצה יבוצע על בסיס מידע חיוני בלבד, כדי שיוכלו להמשיך לחקור, והם מחליטים שינסו להערים על וספרה ולמצוא את אליסאן בכוחות עצמם באמצעות איתור הגביש של קנריק שהוביל לשם.
דקס משנה את כדור הריגול של סופי בהתאם למידע שטריקס מסר, הם מאתרים את קיף בלונדון ולאחר שטאם מוציא ממנו את הזרמצל, הוא חוזר איתם להייבנפילד, שם גריידי מאמן אותו בשליטה על יכולותיו, ולאחר שאדליין מעודדת את סופי להתוודות על רגשותיה, היא מתוודה בפניו על אהבתה והם מתנשקים.
סופי ופיץ משקמים את יחסי הקוגנאטים שלהם אחרי שהיא מתוודה בפניו על רגשותיה לקיף, והם נכנסים למוחו של ויילי במטרה לאתר את אבן הכוכב החסרה שיצרה אמו שמובילה לאליסאן, ומצליחים לאתר אותה בסיכה שנמצאת בתיבת התכשיטים של ביאנה.
הם משתגרים לאליסאן, אך לא מצליחים למצוא דבר.
וספרה מופיעה בביתה של סופי וטוענת שלא הצליחו לעבור את מסך האשליות שיצרה באליסאן.
וספרה, סופי, קיף, פיץ, מארלה, מרוקה וסנדור משתגרים לאליסאן, הם נתקלים בכיפת זכוכית צבעונית שמקיפה את המקום, ומתעמתים שם עם ליידי ג'יזלה שהגיעה לשם גם היא.
ליידי ג'יזלה לוקחת את סנדור כבן ערובה, ומודה שהיא זו שגרמה למלכת הטרולים לסגת מההסכם עם המועצה בכך שמצאה דרך לשלוט בטרולים הלוחמים והבטיחה לה את האיים שנעלמו בצונאמי.
היא זורקת את אחת מאבני הכוח שפוגעת במקום בו עמדה וספרה.
קיף מתחיל להתקיף את אמו, וסופי ויתר החבורה מסייעים לו, כאשר בעיצומו של העימות היכולות של כולם כבות במפתיע, ודמות בגלימה אפורה מופיעה ואומרת: .
הספר עוסק בעלילותיו של קיף בערים האסורות.
במקביל לאירועים המתרחשים בספר 9 בערים האבודות, קיף נמצא בערים האסורות לבדו, אך אביו דואג לו לכרטיס אשראי, על מנת שיוכל להסתדר.
קיף נתקל באלוואר, ולמרות העוינות בהתחלה, הם מתקרבים, ואלוואר מספר לו שהוא מתחרט על מעשיו בעבר, הוא אינו יכול להתפוגג עוד, והוא מעדיף להישאר בערים האסורות.
מגע בידו של קיף מעוררת את יכולותיו של אלוואר מחדש.
קיף לבסוף מצליח להשתלט על יכולותיו החדשות.
הוא גם מגלה שעל אף שאמו חיסלה אסטרופיזיקאי אליו נשלח קיף כשליח למסור מכתב, ביתו נשארה בחיים והיא מסתתרת.
הספר מסתיים כאשר סופי, טאם ודקס מוצאים את קיף.
שון פטריק דאפי הוא פוליטיקאי אמריקאי המכהן כמזכיר התחבורה של ארצות הברית בממשלו השני של הנשיא דונלד טראמפ, החל מ-29 בינואר 2025.
דאפי בעבר שימש כתובע, פרשן ספורט ומנחה ריאליטי אמריקאי.
בשנים 2011–2019 היה חבר בית הנבחרים של ארצות הברית מטעם מחוז הקונגרס השביעי של מדינת ויסקונסין, מטעם המפלגה הרפובליקנית.
הוא מנחה שותף של "השורה התחתונה" ב־Fox Business, וכן תורם תוכן ב־Fox News.
הוא זכה לפרסום כחבר צוות השחקנים ב"העולם האמיתי: בוסטון", "חוקי הדרך: כל הכוכבים" משנת 1998 ו"אתגר חוקי הכביש: קרב העונות" משנת 2002, לפני שעבר לשמש כפרקליט המחוזי של מחוז אשלנד, ויסקונסין.
ב-19 בנובמבר 2024, לאחר ניצחונו בבחירות לנשיאות ארצות הברית מינה הנשיא הנבחר דונלד טראמפ את דאפי כמועמדו למזכיר התחבורה המיועד של ארצות הברית וב-28 בינואר 2025 אישר הסנאט ברוב של 77 מול 22 את מינויו של דאפי.
דאפי נולד ב-3 באוקטובר 1971 בהיוורד, ויסקונסין, העשירי מבין 11 ילדיהם של קרול אן (לבית יאקל) ותומס וולטר דאפי.
יש לו תואר בשיווק מאוניברסיטת סנט מרי, ותואר JD מ־William Mitchell College of Law.
דאפי השתתף בספורט האתגרי גלגול בולי עץ בגיל חמש וטיפוס מהיר (ספרינט במעלה מוטות של 20 ו-30 מטר) בגיל 13. הוא מחזיק בשני תארים בטיפוס מהיר.
דאפי, רפובליקני, מונה על ידי המושל סקוט מקאלום לתובע המחוזי של מחוז אשלנד בשנת 2002 והחליף את מייקל גייבלמן.
דאפי היה ברשימה הרפובליקנית של 10 האלקטורים בוויסקונסין לבחירות לנשיאות ב-2008.
ב-8 ביולי 2009, דאפי הכריז על הקמפיין שלו לקונגרס במחוז הקונגרס השביעי של ויסקונסין.
הוא נחשב לאנדרדוג במירוץ עד מאי 2010, כאשר הנציג הדמוקרטי המכהן 15 קדנציות, דייב אובי, הודיע כי לא יבקש להיבחר מחדש.
לאחר הודעתו של אוביי, הצטרפה למירוץ סנטורית המדינה הדמוקרטית ג'ולי לאסה.
ב-4 ביוני 2010, דאפי הודיע על התפטרותו מתפקיד התובע המחוזי של מחוז אשלנד כדי להתמקד במירוץ לקונגרס.
ההתפטרות נכנסה לתוקף שלושה שבועות לאחר מכן ודפי חזר לעבוד במשרד עורכי הדין של אביו.
הוא ניצח במירוץ ב-2 בנובמבר 2010, בגל ארצי של רפובליקנים שנבחרו לקונגרס.
דאפי התמודד מול המועמד הדמוקרטי פט קרייטלו, אותו ניצח.
דאפי התמודד מול המועמדת הדמוקרטית קלי ווסטלונד.
בשנת 2011, דאפי הצביע בעד ביטול חוק דייוויס-ביקון הרווח בדרישות השכר עבור פרויקטים פדרליים.
במרץ 2011, דאפי השתתף בפגישה ציבורית בסגנון בית העירייה הרפובליקני של מחוז פולק במחוז שלו.
בסרטון, בעקבות העברת הצעת חוק מהמדינה שהייתה מקפיאה למעשה את שכרם של עובדי המדינה, דאפי נשאל האם הוא יהיה מוכן לקצץ במשכורת של 174,000 דולר משלו.
דאפי השיב כי הוא יהיה מוכן לעשות זאת.
ב-22 בדצמבר 2011, דאפי ועמיתיו בבית הנבחרים הרפובליקאי, ריק קרופורד (ארקנסו), פרסמו מכתב גלוי לדובר ג'ון בוהנר, בו קראו למנהיג לאפשר לבית הנבחרים להצביע על הפשרה להורדת המס של הסנאט לחודשיים.
בשנת 2013, דאפי וחבר הבית הדמוקרטי מייקל מישו (מיין) הציגו החלטה הקוראת לפעולה ממשלתית כדי להבטיח שאנשים יקבלו מידע מבוסס נייר יחד עם מידע אלקטרוני.
דאפי היה בפאנל החקירה הנבחר בנושא הורות מתוכננת.
דאפי תמך בצו הביצועי של הנשיא דונלד טראמפ משנת 2017 להטיל איסור זמני על כניסה לארצות הברית לאזרחים של שבע מדינות בעלות רוב מוסלמי.
הוא הצהיר כי "הנשיא טראמפ מקיים הבטחת קמפיין להעריך מחדש את תהליך בדיקת הויזה שלנו כך שהעם האמריקני יהיה בטוח מפני טרור".
בינואר 2017, דאפי היה שותף לחקיקה שתסיים את ההגנה על זאבים אפורים בחוק המינים בסכנת הכחדה.
בפברואר 2017, דאפי נתן ראיון ל־Alsyn Camerota של CNN.
הוא תמך באיסור ההגירה והנסיעות של הנשיא טראמפ, שהתמקד במאבק בטרוריסטים איסלאמיסטים קיצוניים.
דאפי התפטר החל מ-23 בספטמבר 2019, כדי לטפל בבת שזה עתה נולדה עם מום בלב.
הוא נשוי לרייצ'ל קמפוס-דאפי, עמיתתו ל"העולם האמיתי", ואישיות פוקס ניוז, שאותה הכיר כשהיו כוכבים שותפים ב־Road Rules: All Stars.
הם גרו באשלנד, ויסקונסין, כשדאפי היה התובע המחוזי.
הם עברו לווסטון, פרבר של וואוסאו, ויסקונסין, בסוף 2011, כדי שדאפי יהיה קרוב יותר לשדה תעופה לצורך הנסיעה השבועית שלו לוושינגטון הבירה, שם בילה שלושה או ארבעה ימים בשבוע.
נכון לאוגוסט 2019, לדאפי ולאשתו היו שמונה ילדים, והם ציפו לתשיעי שלהם באותו אוקטובר.
ב-26 באוגוסט 2019, דאפי הודיע שמכיוון שהוא ואשתו נודע כי ילדם התשיעי יחווה סיבוכים בריאותיים, כולל מצב לבבי, הוא מתפטר מהקונגרס, החל מ-23 בספטמבר בתם, ולנטינה, נולדה ב-1 באוקטובר ואובחנה עם תסמונת דאון.
אחיינו של דאפי, אריק ג'ונסון, הוא מגן הוקי קרח אמריקאי בפילדלפיה פליירס.
מייקל שון היקנבוטום , הידוע יותר בשם הבמה שון מייקלס, (נולד ב־22 ביולי 1965 בצ'נדלר, אריזונה) הוא מתאבק עבר מקצועי אמריקאי המזוהה עם ארגון ה-WWE, ונחשב לאחד מגדולי המתאבקים הגדולים והאהודים שידע הארגון בכל הזמנים.
מייקלס נאלץ לפרוש לאחר הקרב האחרון שלו נגד אנדרטייקר ב-2010.
דמותו של היקנבוטום ב-WWE היא מהדמויות הפופולריות ביותר.
דמותו שולבה באירועים מרכזיים רבים, כגון: מאבקים על אליפויות וכן באירוע המרכזי של הארגון - רסלמניה.
בין השאר זכתה דמותו לכינוי "שובר הלבבות הצעיר" (HeartBreak Kid או בקיצור HBK).
כינויים נוספים שלו הם: "מסמר הערב", "האירוע המרכזי", "מר רסלמניה" ו"גוד אוף לייט" (God of Light) כינוי זה קיבל בזמן יריבותו עם הקברן.
מייקלס נחשב לאחד האגדות המפוארות שידע הארגון ולאחד מגדולי המתאבקים בכל הזמנים, בנוסף לכך מייקלס היה אחד ממתאבקי ה-WWE האהודים והאהובים ביותר בכל הזמנים (בגלל אישיותו המנצחת).
היקנבוטום נולד בצ'נדלר שבאריזונה וגדל בסן אנטוניו, טקסס.
הוא החל להופיע בארגוני היאבקות קטנים ומקומיים, שם דמותו זכתה לפופולריות מסוימת בקרב הקהל.
היקנבוטום תפס את תשומת לבם של ארגוני ההיאבקות הגדולים יותר כאשר החל להופיע במסגרת הארגון AWA, אשר מופעיו הגיעו לכל רחבי ארצות הברית.
דמותו ב-AWA, שהייתה חלק מצמד The Midnight Rockers, הייתה פופולרית במיוחד והתסריט זיכה את הצמד בשתי אליפויות.
לאור ההצלחה עבר היקנבוטום יחד עם דמות שותפו, מרטי ג'נטי לארגון ה-WWF (לימים, ה-WWE) ב-1987.
לאחר 4 שנים ב-WWE בהן הופיע עם ג'נטי תחת השם "רוקרס", החליטו תסריטאי הארגון להעבירו לקרבות מבוימים בודדים.
לשם כך העלילה סיפקה סיבה לריב בין הצמד, במהלכה דמותו של היקנבוטום תקפה את זו של ג'נטי בעת ראיון.
דמותו החדשה של מייקלס זכתה לכינוי חדש שהגדיר את מאפיינה העיקרי - "שובר הלבבות".
הדמות החדשה הייתה לפופולרית ביותר ועורבה במספר עלילות ראשיות.
ב-1992 הושעתה דמותו, על פי העלילה, עקב "ניהול קרבות לא ספורטיבי".
הדמות חזרה לקראת סוף השנה וכך נוצר פיתול עלילה חדש, במהלכו מייקלס טען כי מכיוון שדמותו מעולם לא "הפסידה" את התואר בו החזיקה בעת שהושעתה - התואר שייך לה בצדק.
העלילה הגיעה לשיאה בקרב מבוים בין דמותו של מייקלס לדמותו של המתאבק רייזר רמון במסגרת "רסלמניה" 10.
באירוע סדרת ההישרדות 1997 מייקלס היה במרכז הסערה שעוררה התחרות בין ה-WWE לארגון המתחרה WCW.
במהלך קרב אליפות ה-WWF בין מייקלס ליריבו הקנדי, ברט הארט, השופט הכריז על מייקלס כמנצח הקרב.
בסיום העימות הארט טען שזה לא סיום הקרב שסוכם מראש בין המתאבקים ובעקבות כך אירוע זה עורר סערה ציבורית גדולה שתועדה בסרט דוקומנטרי על ברט הארט.
תקרית זו מכונה "הדפיקה ממונטריאול", מכיוון שהקרב נערך במונטריאול עירו של הארט, שלאחר קרב זה עזב את ה-WWF לטובת ה-WCW.
מייקלס עצמו הכחיש כל מעורבות למקרה, אך לאחר מספר שנים הודה שהתקרית תוכננה מראש בקפידה על ידו ועל ידי יו"ר ה-WWF, וינס מקמהן, על מנת שברט הארט לא יעזוב את החברה אל ה-WCW בתור אלוף ה-WWF.
ב-1998 מייקלס צוות למתאבק טריפל H ויחד הם יצרו את קבוצת ה-D-Genration X (בקיצור ה-DX) שעוררה פרובוקציות בתוכניות ה-WWF מה שהוביל לעלייה ברייטינג ובפופולריות של השניים עד שלבסוף ה-WWF ניצחו במלחמת הרייטינג וגרמו לקריסה של הארגון המתחרה.
לקראת סוף שנות ה-90 נאלץ מייקלס לפרוש זמנית מהיאבקות מקצועית בעקבות פציעה טורדנית, וחזר לזירה רק בשנת 2002. דמותו שולבה במהרה במופעים המרכזיים של ה-WWE והתסריט אף העניק לה את תואר האליפות כחודש לאחר החזרה.
גם בשנות ה-2000 מייקלס המשיך להיות אחד מהמתאבקים הדומיננטיים בשורות הארגון, כאשר התמודד פעמים רבות על אליפות ה-WWF ובקרבות המרכזיים של הארגון.
עם הזמן הוצמד למייקלס כינוי נוסף - מר רסלמניה, וזאת בעקבות ההופעות המרשימות שלו במופעי הרסלמניה מדי שנה שם הוא נוהג לגנוב את ההצגה ולתת את הקרב הטוב של הערב, בין אם זה קרב אליפות ובין אם לא.
יריביו של מייקלס במופעים אלו היו קורט אנגל, טריפל H, וינס מקמהן, ג'ון סינה, הקברן וריק פלייר כאשר האחרון קיים את קרב הפרישה שלו נגד מייקלס ברסלמניה 24, באחד הרגעים הבלתי נשכחים של אירועי הרסלמניה מאז ומעולם.
מייקלס המשיך לככב בעלילות המרכזיות של ה-WWE גם בשנת 2008, כאשר דמותו נכנסה לעימותים עם דמויותיהם של כריס ג'ריקו וג'ון "בראדשו" לייפילד.
הפופולריות של היקנבוטום יצאה מגבולות עולם ההיאבקות המקצועית והוא אף הגיש תוכנית ראיונות במסגרת ערוץ ה-WWE וכן כיכב על שער המגזין האירוטי לנשים - פלייגרל.
ברסלמניה 25 התמודד מייקלס נגד האנדרטייקר באחד הקרבות הטובים בהיסטוריה של ה-WWE, בקרב זה מייקלס ניסה לשבור את השיא המדהים של האנדרטייקר ברסלמניה שבאותו זמן עמד על 16 ניצחונות ו-0 הפסדים.
ובסוף ההתמודדות הוכרז האנדרטייקר כמנצח כתוצאה מהצמדה.
בחלוף כמה חודשים, דרש מייקלס מיריבו קרב חוזר ברסלמניה 26, אך הוא סירב.
באירוע "תא ההדחות" 2010, התערב מייקלס במהלך קרב אליפות העולם במשקל כבד, תואר אותו החזיק אנדרטייקר באותם ימים.